open-index/open-wikipedia-markdown huggingface dataset:
Čaradice

**Čaradice** (, , *do roku [[1927]] Čaradce*) je obec na Slovensku v okrese Zlaté Moravce. 

## Kultúra a zaujímavosti
### Pamiatky
* Rímskokatolícky kostol Panny Márie, jednoloďová modernistická stavba s polkruhovým ukončením presbytéria a vežou tvoriacou súčasť jej hmoty z rokov 1946-1949. Interiér je zaklenutý valenou klenbou. Fasády kostola sú hladké, členené polkruhovo ukončenými oknami. Veža je ukončená ihlancovou helmicou. 

* Stĺp sv. Trojice, ľudová socha na kamennom stĺpe z roku 1910.

### Turistika
V blízkosti sa nachádza pohorie Pohronský Inovec a rieka Hron. Medzi Čaradicami a Tekovskými Nemcami (susedná dedina) je priehrada vhodná na trávenie voľného času (kúpanie v lete, korčuľovanie v zime). Ďalšia priehrada je na ceste do Kozároviec. Okolie Čaradíc tvoria z polovice roviny a polia, z polovice hory. 

## Osobnosti obce
### Rodáci
* Jozef Gregás (* 1915 - † 1989), ľudový rezbár

## Referencie

## Iné projekty

## Externé odkazy
* 


Kategória:Obce okresu Zlaté Moravce
Červený Hrádok

**Červený Hrádok** je obec na Slovensku v okrese okrese Zlaté Moravce.

## Kultúra a zaujímavosti
### Pamiatky
* Rímskokatolícky kostol sv. Juraja, jednoloďová neoklasicistická stavba s polkruhovým ukončením presbytéria a vežou tvoriacou súčasť jej hmoty z roku 1909. Loď kostola je plochostropá, záver je zaklenutý českou plackou. Zariadenie kostola v duchu secesie pochádza z doby jeho výstavby. Nachádzajú sa tu dva ľudové pútnické kríže z druhej polovice 19. storočia. Fasády kostola sú členené lizénami a polkruhovo ukončenými oknami s jednoduchými šambránami. Veža vyrastá zo štítového priečelia vo forme rizalitu. Je ukončená ihlancovou helmicou. 

## Školstvo
Základná škola s materskou školou Červený Hrádok je škola pre spádové obce Nevidzany, Nemčiňany, Malé a Veľké Vozokany, prípadne Čierne Kľačany. Škola je umiestnená vo prostredí prírodného parku. Žiaci účastníkmi majstrovstiev sveta v cezpoľnom behu.

## Referencie

## Iné projekty

## Externé odkazy
*  


Kategória:Obce okresu Zlaté Moravce
Hostie

**Hostie** je obec na Slovensku v okrese Zlaté Moravce. Najvýznamnejšou pamiatkou obce je zrúcanina Hrušovského hradu, ktorá sa nachádza v jej katastrálnom území.

## Kultúra a zaujímavosti
### Pamiatky
* Hrušovský hrad, zrúcanina stredovekého hradu pôvodne asi z polovice 13. storočia. Prvá písomná zmenka o hrade je z roku 1253. Strážil cestu spájajúcu Požitavie s Ponitrím. Hrad často menil majiteľov, pôvodne patril pánom z Levíc, neskôr napríklad Bubekovcom. Hrad bol zničený cisárskym vojskom počas povstania Františka Rákociho v roku 1708, od tej doby je zrúcaninou. V rokoch 1928 – 1930 sa uskutočnila citlivá konzervácia hradnej zrúcaniny, jedna z prvých na našom území. Hrad rád navštevoval prvý česko-slovenský prezident T. G. Masaryk. 

* Rímskokatolícky kostol Povýšenia sv. Kríža, jednoloďová neskorobaroková stavba so segmentovým ukončením presbytéria a vežou tvoriacou súčasť jej hmoty z roku 1798. Stojí na mieste staršej stavby spomínanej v roku 1561. Interiér je zaklenutý pruskou klenbou. Nachádza sa tu klasicistická kazateľnica a kamenná krstiteľnica z doby vzniku kostola. Kostol má fasády členené segmentovo ukončenými oknami so šambránami, veža je ukončená korunnou rímsou s terčíkom a ihlancovou helmicou. Vo veži sú umiestnené zvony z rokov 1766 a 1808. 

Súbor:Hrušovský Hrad, December 2015.jpg|Hrušovský hrad
Súbor:Hrušov Castle 1.jpg
Súbor:Untitled - panoramio - Michal Jakubský (4).jpg|Hrad počas obnovy
Súbor:Hrušov Hrussó château 1830.jpg|Veduta hradu z roku 1830


### Zaujímavosti
Pri kostole sa nachádza 250 ročný dub. Dub cerový s výškou 22 metrov, obvodom kmeňa 549 centimetrov a priemerom koruny 27 metrov bol vyhlásený za chránený strom v roku 1996.

## Osobnosti
* Belo Kapolka (Vojtech Kapolka; * 22. apríl 1935, Hostie – † 18. apríl 1994, Vysoké Tatry) – slovenský spisovateľ, chatár, nosič a horolezec

## Referencie

## Pozri aj
* Zoznam kultúrnych pamiatok v obci Hostie

## Iné projekty

## Externé odkazy
* Oficiálna stránka obce 


Kategória:Obce okresu Zlaté Moravce
Hosťovce (okres Zlaté Moravce)

**Hosťovce** sú obec na Slovensku v okrese Zlaté Moravce.

## Kultúra a zaujímavosti
### Pamiatky
* Rímskokatolícky kostol Povýšenia sv. Kríža, jednoloďová neoklasicistická stavba s polygonálnym ukončením presbytéria a vežou tvoriacou súčasť jej hmoty z roku 1930. Autorom stavby je staviteľ J. Dedek zo Zlatých Moraviec. Zariadenie kostola pochádza z doby jeo výstavby. Priestor je zaklenutý valenou klenbou s lunetami. Fasády kostola sú členené lizénovými rámami a polkruhovo ukončenými oknami s profilovanými šambránami s klenákmi. Veža vyrastá zo štítového priečelia vo forme mierneho rizalitu, členená je lizénovými rámami a ukončená ihlancovou helmicou. 

## Referencie

## Iné projekty

## Externé odkazy
*  


Kategória:Obce okresu Zlaté Moravce
Choča

**Choča** je obec na Slovensku v okrese Zlaté Moravce.

## Dejiny
Prvá zmienka z roku 1172 uvádza roľnícku obec ako majetok benediktínskeho opátstva na Panónskej hore. Moderne vybudovaná Choča, ktorej chotár bol osídlený už v praveku, mala k 31. 12. 2015 celkovo 508 obyvateľov.

## Občianska vybavenosť
V obci sa nachádza Kostol Ružencovej Panny Márie, ktorý bol svojpomocne obyvateľmi obce postavený v roku 1961 spočiatku bez vedomia Komunistickej strany. Kostol napokon počas výstavby dostal stavebné povolenie.

## Referencie

## Iné projekty

## Externé odkazy
* 


Kategória:Obce okresu Zlaté Moravce
Kostoľany pod Tribečom

**Kostoľany pod Tribečom** sú obec na Slovensku v okrese Zlaté Moravce. Najvýznamnejšou pamiatkou obce je predrománsky kostol sv. Juraja asi z 9. storočia, jedna z najstarších sakrálnych stavieb na Slovensku.

## Polohopis
Obec v okrese Zlaté Moravce, v doline medzi južnými výbežkami pohoria Tribeč. Na západnom výbežku v polohe Dúň stoji národná kultúrna pamiatka ruina hradu Gýmeš, ktorá sa nachádza v katastrálnom území obce Jelenec. Východne na lokalite Veľký Lysec sa nachádza národná kultúrna pamiatka hradisko z doby bronzovej (lužická kultúra).

## Kultúra a zaujímavosti
### Pamiatky
* Rímskokatolícky kostol sv. Juraja, jednoloďová predrománska stavba s pravouhlým ukončením presbytéria a vežou tvoriacou súčasť jej hmoty z druhej polovice 9. storočia až začiatku 10. storočia. Nachádza sa na svahu nad obcou. Počas 11. storočia bol doplnený o nástenné maľby zobrazujúce archaický výjav Klaňanie sa troch kráľov, v súčasnosti najstaršie dochované maľby na Slovensku. Asi v polovici 13. storočia bol románsky prestavaný a rozšírený o novú loď a vežu nad emporou. V 16. storočí kostol vyhorel a istú dobu bol bez strechy. K jeho obnove došlo počas 17. storočia. K ďalším úpravám došlo v roku 1721, kedy bol drevený krov nahradený klenbou a kostol bol prefasádovaný. V rokoch 1964 – 1965 boli uskutočnené neodborné zásahy do stavby, ktoré ju čiastočne poškodil. V tomto období bola zbúraná stará baroková sakristia a bola realizovaná nevhodná prístavba. V rokoch 1966 – 1969 boli reštaurované fresky. V roku 2006 bol realizovaný výskum, ktorý datáciu kostola posunul do veľkomoravského obdobia, v tomto období bola realizovaná aj jeho obnova. Zo stredovekých detailov sa okrem malieb zachovala románska empora, krstiteľnica a svätenička v lodi a ústupkový portál na južnej stene lode.

Súbor:Veľkomoravský skvost v Kostoľanoch.jpg|Kostol sv. Juraja
Súbor:Kostolany pod tribecom.jpg
Súbor:Kostolany pod Tribecom kostol 5.jpg|Presbytérium z veľkomoravského obdobia
Súbor:Kostolany pod Tribecom kostol 4.jpg
Súbor:Kostolany pod Tribecom kostol vchod.jpg|Románsky ústupkový portál
Súbor:DSCN1579 mod.JPG|Fresková výmaľba interiéru

## Turistika
Okolie obce ponúka veľa možností turistiky. Je tu bohatá fauna a flóra a Kostoľany pod Tribečom sú súčasťou chráneného krajinného územia Ponitrie.

## Referencie

## Iné projekty

## Externé odkazy
* 
* Neoficiálna stránka obce
* Apsida.sk- profil veľkomoravského kostola


Kategória:Obce okresu Zlaté Moravce
Lovce

**Lovce** sú obec na Slovensku v okrese Zlaté Moravce.

Obec Lovce leží v severovýchodnej časti Žitavskej pahorkatiny v doline potoka Bolkov a na južných svahoch pohoria Tribeč. Do chotára siaha chránená plocha Topoľčianska zubria zvernica.

## Kultúra a zaujímavosti
### Pamiatky
* Rímskokatolícky kostol Krista Kráľa, jednoloďová klasicistická stavba s pravouhlým ukončením presbytéria, transeptom a vežou tvoriacou súčasť jej hmoty z rokov 1779-1780. V 20. storočí bol rozšírený o transept. Interiér staršej časti je zaklenutý pruskou klenbou. Priečelie je lemované nikami. Veža vyrastá zo štítového priečelia vo forme rizalitu, je lemovaná lizénami a ukončená ihlancovou helmicou. 

### Zaujímavosti
* Topoľčianska zubria zvernica

## Referencie

## Iné projekty

## Externé odkazy
* 


Kategória:Obce okresu Zlaté Moravce
Machulince

**Machulince** sú obec na Slovensku v okrese Zlaté Moravce.

## Kultúra a zaujímavosti
### Pamiatky
* Rímskokatolícky kostol Božského srdca Ježišovho, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty z roku 1833. Obnovou prešiel v rokoch 1933 a 1946. Kostol má hladké fasády členené polkruhovo ukončenými oknami s novodobými šambránami. Veža vystupuje zo štítového priečelia vo forme rizalitu, ukončená je ihlancovou helmicou. 

* Dedinská zvonica, murovaná stavba na pôdoryse štvorca so segmentovo ukončenými rezonančnými otvormi a stanovou strechou. 

## Referencie

## Iné projekty

## Externé odkazy
* 


Kategória:Obce okresu Zlaté Moravce
Nemčiňany

**Nemčiňany** (, ) je obec na Slovensku v okrese Zlaté Moravce.

## Polohopis
Obec sa nachádza v severnej časti Pohronskej pahorkatiny v doline Rohožníckeho potoka.

## Prírodné podmienky
Priemerná ročná teplota je 9 stupňov C, júlová vyše 19°C a januárová okolo –2°C, priemerné množstvo zrážok je 600 mm.

## Dejiny
Ako osada s nemeckým obyvateľstvom existovala už pravdepodobne v období Veľkej Moravy. 

## Názov
**Vývin názvu obce**
* 1258 - *Nempchen*
* 1284 - *Nimchin*
* 1301 - *Nemchyn*
* 1327 - *Nemchen*
* 1773 - *Nemcžinany*
* 1786 - *Nemčany* 

## Kultúra a zaujímavosti
### Pamiatky
* Rímskokatolícky kostol sv. Michala archanjela, jednoloďová pôvodne románska stavba s polkruhovým ukončením presbytéria a vežou tvoriacou súčasť jej hmoty z prvej polovice 13. storočia. Výraznou barokovou prestavbou prešiel v rokoch 1716-1720, kedy bola rozšírená loď západným smerom a bolo realizované nové zaklenutie. V rokoch 1948-1949 bola pristavaná modernistická veža a bočné prístavby. Posledná úprava sa dotkla interiéru v roku 1992. Zo stredovekého kostola sa dochovala valená klenba v presbytériu a románske štrbinové okno. Fasády kostola sú hladké, členené polkruhovo ukončenými oknami. Veža je ukončená trojuholníkovými štítmi a ihlancovou helmicou. 

### Turistika
K zaujímavým prírodným útvarom patrí štrkopieskový lom, ktorý sa nachádza pri vstupe do obce smerom od Mochoviec. Turistov a rybárov zaujme umelá vodná nádrž (priehrada) a jeden z prameňov pritekajúceho potoka zvaný Kráľová studnička. Milovníkov dobrého vína poteší každoročná oblastná výstava vín, ktorá sa koná už viac ako dve desaťročia. Hubári môžu navštíviť okolité hory a športovci ihrisko.

### Školstvo
V obci sa nachádza materská škola. Základná škola bola zrušená v roku 2009. Spádová škola je v Červenom Hrádku. Záznamy o existencii školy v obci siahajú do roku roku 1646.

## Osobnosti obce
### Rodáci
* Karol Rovan (* 1908 – † 1982), pedagóg a matematik

## Galéria

Obrázok:Vodna priehrada Nemcinany.JPG
Obrázok:Kralova studnicka Nemcinany.JPG
Obrázok:Priehrada Nemcinany.JPG


## Referencie

## Iné projekty

## Externé odkazy
* Oficiálna stránka obce 
* Apsida.sk- profil románskeho kostola


Kategória:Obce okresu Zlaté Moravce
Martin nad Žitavou

**Martin nad Žitavou** je obec na Slovensku v okrese Zlaté Moravce.

## Kultúra a zaujímavosti
### Pamiatky
* Rímskokatolícky kostol sv. Martina, jednoloďová neskorobaroková stavba s pravouhlým ukončením presbytéria, bez veže, z roku 1792. Stojí v blízkosti staršieho zaniknutého kostola. Staviteľom kostola bol gróf kardinál Krištof Anton Migazzi, majiteľ zlatomoraveckého panstva. Úpravami prešiel v roku 1946 a v 70. rokoch. Interiér kostola je plochostropý. Nachádza sa tu voľný neskorobarokový obraz Smrť sv. Martina. Fasády kostola sú členené lizénami s polkruhovo ukončenými oknami so šambránami. Priečelie je ukončené segmentovým štítom. Pri kostole stojí murovaná zvonica na pôdoryse štvorca so stanovou strechou z roku 1890. Fasády zvonice sú dekorované lizénovými rámami. 

## Referencie

## Iné projekty

## Externé odkazy
* 


Kategória:Obce okresu Zlaté Moravce
Nevidzany (okres Zlaté Moravce)

**Nevidzany** sú obec na Slovensku v okrese Zlaté Moravce. Obcou preteká Podegerský potok.

## Kultúra a zaujímavosti
### Pamiatky
* Rímskokatolícky kostol Obrátenia sv. Pavla, jednoloďová modernistická stavba s pravouhlým ukončením presbytéria a vežou tvoriacou súčasť jej hmoty z roku 1943. Stojí na mieste staršej stavby z roku 1809. Interiér je zaklenutý betónovou valenou klenbou. Zariadenie kostola pochádza z doby jeho vzniku. Fasády sú hladké, členené polkruhovo ukončenými oknami s jednoduchými šambránami. Veža je ukončená trojuholníkovými štítmi s hodinami a ihlancovou helmicou. 

### Kultúrny život

## Referencie

## Iné projekty

## Externé odkazy
* 


Kategória:Obce okresu Zlaté Moravce
Nevidzany

**Nevidzany** môžu byť:
* obec v okrese Prievidza, pozri Nevidzany (okres Prievidza)
* obec v okrese Zlaté Moravce, pozri Nevidzany (okres Zlaté Moravce)
Skýcov

**Skýcov** je obec na Slovensku v okrese Zlaté Moravce.

## Kultúra a zaujímavosti
### Pamiatky
* Opevnený kaštieľ, trojpodlažná dvojtraktová pôvodne renesančná stavba na pôdoryse písmena L s nárožnými vežami z obdobia okolo roku 1663. Stojí na mieste staršej neskorogotickej stavby. Od 18. storočia bola stavba opustená, až v roku 1888 došlo k jej romantickej dostavbe s čiastočným zachovaním torzálneho stavu a dostavbou neorománskej obytnej veže. Kaštieľ bol vypálený v roku 1945, v 90. rokoch bol opäť obnovený. Fasády kaštieľa sú dekorované kvádrovaním a opornými piliermi v duchu romantizmu. 

* Rímskokatolícky kostol Nanebovzatia Panny Márie, jednoloďová empírová stavba s pravouhlým ukončením presbytéria a vežou tvoriacou súčasť jej hmoty z roku 1809. Obnovou prešiel v roku 1938. Interiér kostola je zaklenutý českou plackou. Zariadenie kostola pochádza z 20. storočia. Fasády sú hladké, členené termálnymi oknami so šambránami. Veža s polkruhovo ukončeným rezonančným otvorom a hodinami je ukončená ihlancovou helmicou. 

## Ocenenia

## Referencie

## Iné projekty

## Externé odkazy
* Oficiálna stránka obce 


Kategória:Obce okresu Zlaté Moravce
Kategória:Obce vypálené počas druhej svetovej vojny na Slovensku
Sľažany

**Sľažany** sú obec na Slovensku v okrese Zlaté Moravce.

## Obyvateľstvo
V obci žije 1704 obyvateľov.

* muži 847
* ženy 857 

## Kultúra a zaujímavosti
### Pamiatky
* Evanjelický artikulárny kostol v časti Dolné Sľažany, jednoloďová stavba s pravouhlým ukončením presbytéria a mierne predstavanou vežou z roku 1740. V roku 1861 bol upravený v duchu historizmu, bola pristavaná veža. V interiéri sa nachádza klasicistický oltár z prvej polovice 19. storočia s mladším obrazom Kristus v Getsemanskej záhrade. Súčasťou oltára sú barokové sochy Árona a Mojžiša z prvej polovice 18. storočia. Kazateľnica je baroková z prvej polovice 18. storočia. K ďalšiemu zariadeniu kostola patrí socha Jána Krstiteľa s vročením 1748 a obraz Posledná večera z prvej polovice 18. storočia. Organ je neoklasicistický z druhej polovice 19. storočia. Fasády kostola sú členené lizénami a segmentovo ukončenými oknami so šambránami. Veža je členená lizénovým rámom a ukončená korunnou rímsou so zuborezom a ihlancovou helmicou. 

* Rímskokatolícky kostol Najsvätejšej Trojice v Dolnýchh Sľažanoch, jednoloďová neskorobaroková stavba s polygonálnym ukončením presbytéria a vežou tvoriacou súčasť jej hmoty z rokov 1775-1776. Úpravami prešiel v roku 1938. Interiér je zaklenutý pruskými klenbami. Nachádza sa tu oltár Najsvätejšej Trojice z doby výstavby kostola, kazateľnica z roku 1770 a kamenná krstiteľnica z konca 18. storočia. K zariadeniu kostola patrí aj voľný obraz Narodenia Panny Márie z doby výstavby kostola. Fasády sú členené lizénami, priečelie je lemované párom ník. Veža vyrastá zo štítového priečelia vo forme rizalitu, je ukončená barokovou helmicou s laternou. 

## Osobnosti obce
### Rodáci
* Štefan Rutkai (* 1803 - † 1869), verejný činiteľ a statkár.
* Peter Rajtar (* 1912 - † 1990), rímskokatolícky kňaz, salezián, trpiteľ za vieru-disident (internovaný 1950-1960, väznený 1966-1967) - narodený v Horných Sľažanoch.

## Referencie

## Iné projekty

## Externé odkazy
* 


Kategória:Obce okresu Zlaté Moravce
Slepčany

**Slepčany** sú obec na Slovensku v okrese Zlaté Moravce. 

## Kultúra a zaujímavosti
### Pamiatky
* Rímskokatolícky kostol sv. Jána Nepomuckého, jednoloďová neoklasicistická stavba s polkruhovým ukončením presbytéria a vežou tvoriacou súčasť jej hmoty z rokov 1880-1881. Interiér je zaklenutý pruskou klenbou. Nachádza sa tu neorománsky oltár s obrazom sv. Jána Nepomuckého z doby výstavby kostola, voľný obraz sv. Ondreja od F. Sikoru z roku 1867 a klasicistický relikviár z konca 18. storočia. Fasády kostola sú členené lizénami a korunnou rímsou so zuborezom. Veža vyrastá zo štítového priečelia vo forme rizalitu, je ukončená ihlancovou helmicou. 

### Turistika
V katastri obce sa nachádza vodná nádrž Slepčany.

## Osobnosti obce
### Rodáci
* Juraj Pohronec-Slepčiansky (* 1595 † 1685), arcibiskup, uhorský prímas, vicekráľ, filozof, právnik, diplomat a predstaviteľ protireformácie
* Ladislav Leslie Reitman (* 1914† 1993), otec kanadského režiséra Ivana Reitmana
* Mária Švarbová (* 1988), umelecká fotografka

### Pôsobili tu
* Ľudmila Pajdušáková (* 1916† 1979), slovenská astronómka a fyzička.

## Referencie

## Iné projekty

## Externé odkazy
* 
* https://ahojkomarno.sk/rodicia-rezisera-ivana-reitmana-prezili-peklo-holokaustu-ako-sa-mlada-rodina-dostala-do-kanady/ 


Kategória:Obce okresu Zlaté Moravce
Neverice

**Neverice** sú obec na Slovensku v okrese Zlaté Moravce.

## Kultúra a zaujímavosti
### Pamiatky
* Kaštieľ, dvojpodlažná trojtraktová pôvodne renesančná stavba na pôdoryse obdĺžnika z konca 17. storočia. Staviteľom kaštieľa bol gróf Tolvay. V roku 1820 prešiel klasicistickou prestavbou. V kaštieli sídlila osobitná škola, no od roku 1974 je opustený. Prízemie je zaklenuté valenými klenbami s lunetami a krížovými hrebienkovými klenbami, poschodie je plochostropé. Fasáde dominujú dve nárožné veže. Parter je dekorovaný bosážou. Okná poschodia majú profilované šambrány s klenákmi. Kaštieľ mal pôvodne manzardovú strechu. Pamiatka je v súčasnosti v dezolátnom stave.

* Rímskokatolícky kostol sv. Štefana kráľa, jednoloďová baroková stavba s polygonálnym ukončením presbytéria a predstavanou vežou z rokov 1760-1772. Stojí na mieste staršej stredovekej stavby. V roku 1904 bola pristavaná veža. Pod kostolom je umiestnená krypta miestnych zemanov. Fasády kostola sú členené polkruhovo ukončenými oknami. Veža je členená lizénovými rámami, v hornej časti pilastrami a ukončená ihlancovou helmicou. V areáli kostola je umiestnený súbor kópií barokových sôch, Immaculaty, sv. Vendelína, sv. Ján Nepomuckého a sv. Floriána, pôvodne z konca 18. storočia.

Néver templom 2.JPG|Kostol sv. Štefana kráľa
Néver Szt Vendel 1.JPG|Socha sv. Vendelína
Néver szobrok 1.JPG|Sochy Immaculaty a sv. Jána Nepomuckého


## Osobnosti

Néver sír 1.JPG
Néver sír 2.JPG
Néver sír 3.JPG
Néver sír 4.JPG

*Tu sa narodil Antal Foriss (?-1798) farár.
*Tu sa narodil v roku 1781 Glicér Spányik (1781-1850) historik.
*Tu zomrel v roku 1880 Zsigmond Kubinyi advokát, podžupan, tabulárny sudca.
*Tu zomrel v roku 1892 Károly Conlegner učiteľ, rektor, ekonóm.
*Tu zomrel v roku 1899 Leopold Mattyasovszky kuriálny sudca, podžupan.

## Referencie

## Iné projekty

## Externé odkazy
* 


Kategória:Obce okresu Zlaté Moravce
Velčice (okres Zlaté Moravce)

**Velčice** sú obec na Slovensku v okrese Zlaté Moravce.

## Polohopis
Obec Velčice sa nachádza v severnej časti Žitavskej pahorkatiny - osem kilometrov severozápadne od Zlatých Moraviec. Má malebnú polohu. Zo severnej strany ju lemujú južné svahy pohoria Tribeč, ktorý na severozápade susedí s Nitrianskou pahorkatinou a na juhu s Nitrianskou nivou. Na severovýchodnej strane hraničí s pohorím Vtáčnik a Hornonitrianskou kotlinou. Na juhovýchode sa stýka so Žitavskou pahorkatinou a Pohronským Inovcom. Obcou preteká Čerešňový potok, do ktorého sa v strede obce vlieva potok Trnava. Obec zo západu obklopujú kremencové kopce: Malý Lysec, Veľký Lysec (), Ploská (), zo severu hlavný hrebeň pohoria Veľký Tribeč (), Malý Tribeč (), Medvedí vrch (), Mišov vrch (), z východnej časti bočný hrebeň Kamenné vráta (), Čierny hrad () a Vŕšky (). Obec leží v teplej klimatickej oblasti s priemernou ročnou teplotou vzduchu 9,1 °C. 

## Kultúra a zaujímavosti
### Pamiatky
* Rímskokatolícky kostol Najsvätejšej Trojice, jednoloďová pôvodne stredoveká stavba s polygonálnym ukončením presbytéria a predstavanou vežou z druhej polovice 13. storočia. Pôvodné patrocínium kostola bolo sv. Michala. V roku 1713 bol zničený požiarom. Zásadnou barokovou prestavbou prešiel v rokoch 1714-1719, loď kostola bola predĺžená a doplnená o nové presbytérium. Zo stredovekého kostola bola zbúraná východná stena lode a pôvodné presbytérium. V roku 1929 sa uvažovalo o jeho zbúraní lebo bol v zlom stave. K jeho obnove došlo v roku 1934 a v roku 1969. Z pôvodných stredovekých detailov sa dochovalo románske štrbinové okno na južnej stene lode a freska sv. Krištofa s malým Ježišom. Kostol má hladké fasády s polkruhovo ukončenými oknami so šambránami. Veža je ukončená ihlancovou helmicou.  

## Erb obce
Z roku 1720 je zachovaná pečať obce, v ktorej sú zobrazené dva vlky. Na základe toho viacerí historici pripúšťajú, že meno a erb obce súvisí s nejakou udalosťou s vlkom alebo vlkmi.

## Referencie

## Iné projekty

## Externé odkazy
* 
* Apsida.sk- profil stredovekého kostola


Kategória:Obce okresu Zlaté Moravce
Tesárske Mlyňany

**Tesárske Mlyňany** sú obec na Slovensku v okrese Zlaté Moravce.

## Polohopis
Obec sa rozprestiera v Žitavskej pahorkatine, na oboch brehoch rieky Žitavy, asi 4 km južne od Zlatých Moraviec. Severným okrajom prechádza rýchlostná cesta R1 a cesta I/65, severojužným smerom vedie priamo obcou cesta Zlaté Moravce - Vráble aj železničná trať Nové Zámky – Zlaté Moravce. 

### Ulice
Hlavná, 
M.R.Štefánika, 
Orechová, 
Športová, 
Školská, 
Štefana Moysesa, 
Pinárska, 
Krátka, 
Kapusničky, 
Lipová, 
Lúčna, 
Za kostolom,
Železničná
Krížna

### Vodné toky
* Žitava

## Časti obce
* Tesáre nad Žitavou 
* Mlyňany

## Dejiny
Tesárske Mlyňany vznikli spojením pôvodne samostatných obcí s vlastnou históriou. Tesáre nad Žitavou a Mlyňany patria k najstarším sídlam v regióne, keď prvé zachované písomné zmienky uvádzajú existenciu osady *Tazzar* v roku 1075 a *Malonian* v roku 1209. Archeologické nálezy datujú osídlenie Tesár už od 9. storočia. Oba názvy pochádzajú z remeselníckeho zamerania jej obyvateľov. 

## Kultúra a zaujímavosti
### Pamiatky
* Rímskokatolícky kostol Zvestovania Pána v časti Tesáre nad Žitavou, jednoloďová pôvodne baroková stavba s polkruhovým ukončením presbytéria a vežou tvoriacou súčasť jej hmoty z rokov 1760-1763. Úpravami prešiel v roku 1796 a 1804, kedy získal súčasnú klasicistickú podobu. Interiér je zaklenutý pruskými klenbami. Nachádza sa tu barokový hlavný oltár s centrálnym obrazom Zvestovanie Pána z rokov 1760-1770. Bočné oltáre sv. Jána Krstiteľa a sv. Urbana sú tiež barokové z 18. storočia, pochádzajú z Hronského Beňadika, odkiaľ boli zakúpené v roku 1880. Kazateľnica s reliéfom Kázanie Krista na brehu jazera pochádza z roku 1770. Organ je neskoroklasicistický z druhej polovice 19. storočia. Fasády kostola sú členené lizénami a segmentovo ukončenými oknami so šambránami. Veža vyrastá zo štítovéo priečelia vo forme rizalitu. Je členená lizénami a ukončená korunnou rímsou s terčíkom s hodinami a barokovou helmicou s laternou. 

* Kaplnka Povýšenia sv. Kríža, obdĺžniková neskoroklasicistická stavba so segmentovým záverom a stanovou strechou z roku 1841. Interiér kaplnky je zaklenutý valenou klenbou s lunetami. Nachádza sa tu obraz sv. Kríža z roku 1893. Kaplnka má hladké fasády. 

### Zaujímavosti
* Arborétum Mlyňany Slovenskej akadémie vied, nachádza sa v katastri obce Vieska nad Žitavou

### Podujatia
* **VARICUP** - súťaž malotraktorov domácej a fabrickej výroby, koná sa každoročne v auguste 

## Školstvo
* Základná škola Štefana Moysesa

## Osobnosti obce
### Rodáci
* Július Gábriš (* 1913 – † 1987), rímskokatolícky biskup
* Koloman Ivanička (* 1929 – † 2014), ekonomický a politický geograf

### Pôsobili tu
* Štefan Ambrózy-Migazzi (* 1869 – † 1933), dendrológ, zakladateľ a mecenáš Arboréta Mlyňany
* Štefan Moyzes (* 1797 - † 1869),                          pôsobil tu ako kaplán 

## Partnerské obce
*  Zborovice, Česko
*  Kétsoprony, Maďarsko

## Galéria

Arboretum-sk8.JPG|Arborétum
Arboretum-sk4.JPG|Arborétum


## Referencie

## Iné projekty

## Externé odkazy
* 


Kategória:Obce okresu Zlaté Moravce
Volkovce

**Volkovce** sú obec na Slovensku v okrese Zlaté Moravce. Najvýznamnejšou pamiatkou obce je kostol sv. Jakuba pôvodne zo 14. storočia.

## Polohopis
Obec Volkovce sa nachádza na pomedzí panónskej a karpatskej geografickej zóny vo výške . Leží na dotyku západného Slovenska so stredoslovenskou oblasťou. Väčšina chotára leží na južných svahoch Pohronského Inovca, v doline potoka Bočovka. Najvyššie vrchy v chotári sú Vinice a závadský Majer. 

Z klimatického hľadiska patrí región k najteplejším oblastiam na Slovensku, s priemerom 14 tropických dní a 63 letných dní do roka. Zrážkovo je oblasť pomerne chudobná, za rok je priemerný úhrn 582 mm. Hydrologicky patrí chotár obce povodiu Žitavy. Potok Bočovka sa vlieva do potoka Širočina, ktorej tok sa vo Vrábľoch spája so Žitavou. Hron napriek svojej blízkosti, zasahuje do vodstva minimálne (osada Slance).

## Dejiny
Zo širšieho historicko-geografického hľadiska patrila obec do Tekovskej župy, nachádza sa v jeho stredozápadnej časti medzi mestečkami Zlaté Moravce a Hronský Beňadik. Historickým centrom regiónu sú Zlaté Moravce - bývalé župné mesto.

Obec Volkovce a Závada sa prvýkrát zlúčili v rokoch 1928-1932. Súčasťou obce sú aj osady, bývalé majere Slance a Olichov. V priebehu 19. storočia sa na okraji obce usadilo rómske obyvateľstvo, ktoré sa do značnej miery integrovalo do obecného spoločenstva.

Obyvateľstvo sa do polovice 20. storočia zaoberalo prevažne poľnohospodárstvom a chovom hospodárskych zvierat. Pred rokom 1918 smerovali pracovné migrácie obyvateľstva do západnej Európy (Francúzsko), príp. Ameriky. Po roku 1918 chodili „na roboty“ na Moravu a do Čiech, v rokoch 2. svetovej vojny aj do Nemecka. Dopravu a spojenie s okolím uľahčilo vybudovanie železničnej trate Zlaté Moravce – Kozárovce roku 1912 so zástavkou vo Volkovciach. Miestnou časťou Olichov prechádza dôležitá cestná os Bratislava - Banská Bystrica.

## Kultúra a zaujímavosti
### Pamiatky
* Rímskokatolícky kostol sv. Jakuba, jednoloďová pôvodne stredoveká stavba s polygonálnym ukončením presbytéria a vežou tvoriacou súčasť jej hmoty zo 14. storočia. Barokovými úpravami prešiel v rokoch 1750-1754. V roku 1926 bola doplnená veža. Zo stredovekej fázy kostola sa dochovalo presbytérium zaklenuté lunetovou klenbou. Loď je zaklenutá pruskou klenbou. Súčasťou zariadenia kostola je baroková kazateľnica so sochami evanjelistov. Fasády kostola sú členené lizénami, priečelie je lemované párom ník so sochami. Veža vyrastá zo štítového priečelia vo forme rizalitu, je ukončená korunnou rímsou s terčíkom a ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Zlaté Moravce
Veľké Vozokany

**Veľké Vozokany** sú obec na Slovensku v okrese Zlaté Moravce. V roku 1652 sa pri obci odohrala významná bitka s Turkami. 

## Polohopis
Obec leží  južne od okresného mesta. 

## Dejiny
V katastrálnom území obce sa našli pozostatky dočasného osídlenia lovcov mamutov z obdobia paleolitu. Trvalé osídlenie potvrdzujú náhodné náleziská z neolitu. Prvá písomná zmienka z roku 1209 nazýva obec Wezeken a naznačuje služobnícku osadu. Obec bola súčasťou majetkou beňadického opátstva. V roku 1228 časť obce patrila Nitrianskemu biskupstvu, v 13. storočí Huntovcom-Poznanovcom a Maróthyovcom. 
Tak ako mnohé obce regiónu, i Veľké Vozokany trpeli pod nadvládou Turkov, ktorými boli podmanené v roku 1618. V katastrálnom úseku obce sa pri Starom háji 26. augusta 1652 odohrala významná bitka, v ktorej boli Turci spojenými silami rodov Forgáč, Esterházi a miestnych sedliakov porazení, čo prispelo ku skráteniu ich panstva na Slovensku.
 
## Kultúra
### Pamiatky
* Rímskokatolícky kostol sv. Mikuláša, jednoloďová pôvodne stredoveká stavba s polygonálnym ukončením presbytéria a predstavanou vežou asi z prelomu 13. a 14. storočia. V kostole nebol realizovaný umelecko-historický a archeologický výskum, preto je jeho datácia zatiaľ približná. Prvá písomná zmienka o stavbe je z roku 1308. Kostol prešiel mnohými úpravami a tak stredovekú podobu stavby pripomína už len málo. Zachovalo sa tu jedno zamurované románske okno presbytéria a gotická rebrová klenba presbytéria. Fasády kostola sú členené lizénami a segmentovo ukončenými oknami so šambránami. Presbytérium je členené opornými piliermi. Veža je ukončená ihlancovou helmicou. 

* Pomník víťazstva nad Turkami, bronzová socha leva na mramorovom podstavci z roku 1896. Pripomína víťaznú bitku nad Turkami z roku 1652. Lev v bojovom postoji gniavi labou tureckú zástavu. Autorom sochy leva je Vojtech Markup. Ide o jediný pomník protitureckých bojov na Slovensku. 

Leonard - panoramio.jpg|Pamätník víťazstva nad Turkami
VeľkéVozokanyLev.jpg|Detail sochy leva


### Kultúra
* dychová hudba Vozokanka
* spevácka folklórna skupina Lipa
* detský folklórny súbor Vozokanček
* ochotnícky divadelný súbor pri Matici slovenskej 
  
## Referencie

## Iné projekty

## Externé odkazy
* 


Kategória:Obce okresu Zlaté Moravce
Žikava

**Žikava** je obec na Slovensku v okrese Zlaté Moravce.

## Polohopis
Žikava sa nachádza v tesnej blízkosti obce Lovce, v okrese Zlaté Moravce v Nitrianskom kraji. Nadmorská výška stredu obce je , v katastri od 250 do . Obec leží v severovýchodnej časti Žitavskej pahorkatiny, v úzkej doline potoka Jarky a na južných svahoch pohoria Tribeč. Členitý kataster tvoria mladotreťohorné íly, piesky, žulové horniny a kremence. Zalesnený je v severnej časti (dub, cer, hrab, breza a buk). Má ilimerizované a hnedé lesné pôdy. Obec tvoria jednotlivé časti s miestnymi názvami: Andor, Breziny, Dlhé diely, Krásny majer, Piesky, Tatry

## Dejiny
Prvá písomná zmienka o obci je z roku 1075. Už v tom čase bola Žikava pomerne veľkou obcou. Kláštor v Hronskom Beňadiku v tom roku získal v obci nielen zem s potokom, ale aj s dvanástimi domami služobníkov, pasienkami a veľkým lesom. Roku 1388 sa zmenil aj majiteľ obce, Žikava sa stala súčasťou hrušovského panstva. Onedlho prešla do vlastníctva panstva Topoľčianky. Miestni obyvatelia sa zaoberali poľnohospodárstvom a chovom rakov. Obec bola viackrát vyplnienená tureckými nájazdmi, v roku 1573, znovu v roku 1618 a nakoniec v roku 1631.  

Nový erb sa podujal vytvoriť v roku 1999 výtvarník-rytec, rodák zo Žikavy František Horniak, autor známky roku 1994.  

## Názov
Názov obce je slovenského pôvodu a podľa všetkého dostalo sídlo názov podľa potoku Žikava (dnes Žikavka). Samotné meno toku je pravdepodobne odvodené od názvu rieky Žitava, pričom za názvom Žikava treba zrejme hľadať snahu o odlíšenie jedného z prítokov Žitavy. Latinský zápis mena dediny je tiež veľmi podobný menu rieky Žitava (1075 - Sitoua; porovnaj Sichoua-Sitoua = Žikava-Žitava). Maďarské pomenovanie je Zsikava. 

**Vývin názvu obce**
* 1075 - *Sikua* 
* 1209 - *Sichoua*, *Sichoa* 
* 1293 - *Sitva* 
* 1773 - *Zikawa* 
* 1808 - *Žikawa*  

## Kultúra a zaujímavosti
### Pamiatky
* Rímskokatolícky kostol sv. Karola Boromejského, jednoloďová klasicistická stavba so segmentovým ukončením presbytéria, transeptom a vežou tvoriacou súčasť jej hmoty z roku 1804. Úpravami prešiel v roku 1949, kedy bol doplnený transept. Interiér je zaklenutý pruskými klenbami. Zariadenie kostola je novodobé. Fasády kostola sú členené lizénami, veža vyrastá zo štítového priečelia vo forme rizalitu, ukončená je zvonovitou helmicou. 

## Osobnosti obce

### Pôsobili tu

* Štefan Meňhert (* 12. 1. 1935, Veľké Vozokany - † 17. 9. 2020, Levice), učiteľ na základnej škole v obci Žikava (od 1. 9. 1959 do 30. 6. 1995), riaditeľ školy (Základná deväťročná  škola – 1. – 5. ročník) od 1. 1. 1963 (do 30. 6. 1995), organizátor kultúrneho, spoločenského a politického života v obci, vedúci divadelného krúžku (venoval sa herectvu i réžii)

## Referencie

## Iné projekty

## Externé odkazy
* 


Kategória:Obce okresu Zlaté Moravce
Obilie

**Obilie** alebo **zbožie** môže byť:
*obilniny
*len tzv. obilniny 1. skupiny (=obilniny mierneho klimatického pásma), t.j. pšenica, jačmeň, raž, ovos a tritikale, pozri pšenica, jačmeň, raž, ovos a tritikale
*zrno obilnín či obilnín 1. skupiny, najmä po vymlátení, pozri pod obilniny a zrno
Most Apollo

[thumb|Most Apollo z [Bratislavský hrad|Bratislavského hradu]]
[thumb|Pohľad z [Prístavný most|Prístavného mosta]]

**Most Apollo** je bratislavský most cez rieku Dunaj. Je to oblúkový most, teda je tvorený oblúkom, na ktorý sú pripevnené približne rovnobežné závesné oceľové laná, ktoré držia mostovku. Nachádza sa medzi Starým mostom a Prístavným mostom. Jeho rozpätie je 231 metrov, celková dĺžka premostenia vrátane estakád 835 metrov a dĺžka hlavného mostného poľa 517 metrov. Dĺžkovo je druhým najdlhším bratislavským mostom, po Lužnom moste. Výška oblúka mosta je 36 metrov a most má 20 pilierov. Hmotnosť mostného poľa je 5 240 ton. Most Apollo bol nominovaný odborníkmi Americkej spoločnosti pre technické inžinierstvo spolu s ďalšími štyrmi najlepšími stavbami sveta na prestížnu cenu Opal Awards 2006. Ako jediná európska stavba, ktorá bola toho roku nominovaná, ju aj získal. Most získal aj cenu *Stavba roka 2006* na Slovensku v kategórii mostné objekty stavby.

## Názov
Názov dostal podľa rafinérie Apollo, ktorá kedysi stála v blízkosti bratislavskej strany piateho mosta, a tá sa zas volala podľa boha Apolóna. Počas výstavby sa Most Apollo označoval ako *Most Košická*, pretože sa nachádza v predĺžení Košickej ulice v Bratislave.  

## Dopravné spojenie

## Výstavba
Most bol postavený v rokoch 20022005 a slávnostne otvorený 4. septembra 2005. Zvláštnosťou pri výstavbe mosta bolo zostavenie mostného telesa na plávajúcich pontónoch na ľavom brehu Dunaja a jeho otočenie krížom cez rieku až po ukončení montáže oceľovej konštrukcie. Otočenie bolo vykonané v nedeľu 19. septembra 2004 a trvalo niekoľko hodín.

Autorom projektu mostu, ktorý získal viacero medzinárodných ocenení je Ing. Miroslav Maťaščík.

Špecifikáciu protikoróznej ochrany a návrh náterového systému vytvoril RNDr. Petr Nevěčný.


Obrázok:Most Apollo 2.jpg|Otáčanie (pohľad z Prístavného mostu)
Obrázok:Most Apollo 1.jpg|Otáčanie (pohľad z Prístavného mostu)


## Galéria

Obrázok:Most Apollo Bratislava.jpg|Most Apollo cez Dunaj, Bratislava. Obrázok z otvorenia mosta 4.9.2005
Obrázok:Most Apollo Bratislava Inline.jpg|Akcia *Bratislava - [[inline korčule|Inline]]* na moste Apollo počas otvorenia mosta 4.9.2005
Obrázok:Bratislava_Bridge_Kosicka_Progress1.jpg|Výstavba mosta
Obrázok:Bratislava-10.jpg|Po dokončení
Obrázok:Bratislava-23.jpg|Pohľad z Prístavného mosta
Obrázok:Bratislava 2007-8-11 15.jpg|Výjazd z lávky pre peších a cyklistov
Obrázok:BA-riverfront-53.jpg|Oblúková nosná konštrukcia
Obrázok:Bratislava-08.jpg|Loď plaviaca sa pod mostom
Image:Apollo bridge1.jpg|Oblúk Mosta Apollo
File:Apollo bridge at night.JPG|Most Apollo v noci
Obrázok:Most Apollo (cyklo)1.jpg|Cyklistický chodník na moste (smer Petržalka) 
Obrázok:Most Apollo (cyklo)2.jpg|Cyklistický chodník na moste
Obrázok:Most Apollo (cyklo)3.jpg|Nájazd na cyklistický chodník od Košickej ulice   


## Referencie

## Iné projekty
.

## Externé odkazy

* Obrazová galéria z výstavby mosta 

Apollo
Apollo
Apollo
Apollo
Levoslav

**Levoslav** je mužské krstné meno. Meniny na Slovensku má 2. októbra.

## Referencie

Kategória:Krstné mená
Kategória:Mužské mená
Kategória:Mužské mená slovanského pôvodu
Stela

**Stela** je ženské krstné meno, znamená hviezda. Meniny na Slovensku má 3. októbra.

## Referencie

Kategória:Krstné mená
Kategória:Ženské mená
Kategória:Ženské mená latinského pôvodu
František (prvé meno)

**František** je mužské krstné meno. Svätecké meno z talianskej podoby *Francesco* [Frančesko],  znamená *malý Francúz*, *Francúzik*. Na Slovensku má meniny 4. októbra.

## Nositelia mena
* František – 266. pápež
* František I. – králi vo viacerých krajinách
* František II. Rákoci – veľmož a vodca posledného protihabsburského stavovského povstania
* František z Assisi – zakladateľ františkánskeho rádu
* František Caracciolo – kňaz, spolupatrón Neapola
* František Černík – český hokejista
* František Černý (herec) – český filmový a divadelný herec
* František Černý (hokejista) – český hokejista
* František Černý (hudobník) – český hudobník (skupina Čechomor)
* František Drtikol – český fotograf a výtvarník
* František Filipovský – český filmový a divadelný herec
* František Kaberle (1951) – český hokejista
* František Kaberle (1973) – český hokejista
* František Kovářík – český herec
* František Křižík – český technik, priemyselník a vynálezca
* František Lipka – slovenský diplomat, básnik a prekladateľ
* František Maxián – český hudobný pedagóg a klavirista
* František Mikloško – slovenský politik
* František Musil (hokejista) – český hokejista
* František Nedvěd – český spevák a gitarista
* František Němec – český filmový a divadelný herec
* František Němec – český sochár
* František Nepil – český spisovateľ
* Franciszek Pieczka - poľský herec
* František Plánička – český futbalista
* František Pospíšil (hokejista) – český hokejista
* František Pospíšil (výsadkár) – český vojak 
* Ferenc Puskás – maďarský futbalista
* František Rábek – slovenský rímskokatolícky biskup, vojenský ordinár
* František Saleský – francúzsky katolícky teológ, spisovateľ, mystik, biskup
* František Švantner – slovenský spisovateľ
* František Tondra – slovenský rímskokatolícky spišský diecézny biskup
* František Tóth – slovenský politik
* František Venclovský – český diaľkový plavec
* František Veselý (1943) – český futbalista
* František Xaverský – španielsky katolícky kazateľ a misionár, spoluzakladateľ rádu jezuitov
* František z Paoly – zakladateľ paulánskeho rádu
* František Otto Matzenauer - spisovateľ, prekladateľ, editor

## Referencie

Kategória:Krstné mená
Kategória:Mužské mená
Pšenica

**Pšenica** (na západe Slovenska neodborne aj žito; lat. *Triticum*) je rod obilnín z čeľade lipnicovité, ktorých zrná sa používajú na priamu spotrebu ako ľudská potravina (chlebovina) alebo na kŕmenie hospodárskych zvierat (jadrové krmivo).

V celosvetovom meradle je pšenica na druhom mieste v objeme ročnej produkcie, na prvom mieste je kukurica a na treťom mieste ryža.

## Druhy a odrody
Rod pšenica (Triticum) sa delí na:
* 1. diploidné pšenice (2n-14)
* 2. tetraploidné pšenice (4n-28)
* 3. hexaploidné pšenice (6n-42)   

Každý poddruh možno ďalej rozdeliť na tri *typy*:
* bezplevnaté, čiže  nahé (s pevným klasovým vretenom a zrnom ležiacim voľne v plevách)
* plevnaté pšenice (lámavým klasovým vretenom a zrnom pevne uzatvorenom v plevách)
* divé pšenice (s lámavým klasovým vretenom a plevnatým zrnom)

Klas pšenice je zložený z viackvetných kláskov. Klásky sú umiestnené v jednotlivých článkoch klasového vretena. Sú jedno-, dvoj- až 7-kveté, z nich sú spravidla jedno- až 4-plodné.

**Druhy:**
* Pšenica letná forma ozimná (Triticum aestivum)
* Pšenica tvrdá:(Triticum durum)
* Pšenica špalda:(Triticum spelta)

## Produkcia

Najväčšími producentmi pšenice na svete je EÚ, Čína, India, USA a Rusko. Čína a India produkujú najmä pre vlastnú spotrebu a preto najväčšími exportérmi je USA, EÚ, Rusko, Kanada a Austrália. 

## Obchodovanie
Na slovensku sú 4 subjekty ktoré obchodujú so pšenicou: Poľnohospodári, obchodníci, mlyny a iní spotrebitelia a vláda. Trh s pšenicou sa organizuje na Komoditnej burze Bratislava. Trhové ceny pšenice sú uvádzané na webovej stránke burzy, ďalej pri burze zasadá každé 2 týždne Cenový burzový výbor a určuje trhovú cenu pšenice 2 týždne spätne, aktuálnu, predpokladanú 2 týždne dopredu a predpokladanú trhovú cenu o 3 mesiace dopredu. Poľnohospodárska platobná agentúra robí dotazníkový prieskum trhu a zverejňuje ju v správe ATIS. Ďalším miestom pre nákup alebo predaj pšenice sú inzertné portály.
### Štandardy
* STN 46 1200-2: Pšenica kŕmna
* STN 46 1100-2 A: Pšenica potravinárska letná
* STN 46 1100-2 B: Pšenica potravinárska letná
* STN 46 1100-2 E: Pšenica potravinárska letná
* STN 46 1100-3 B: Pšenica tvrdá (triticum durum)

Pšenica je naša najdôležitejšia obilnina. Zo semena – zrna – sa mletím vyrába krupica a biela múka na pečenie chleba, bieleho pečiva, rôznych cestovín a cukrárenských výrobkov. Zo zrna raže sa získava ražná múka. Z nej sa vyrába tmavý pšenično-ražný chlieb, pečivo a perníky.

## Referencie

## Iné projekty
 

Kategória:Obilniny
Kategória:Lipnicovité
Eliška

**Eliška** je ženské krstné meno hebrejského pôvodu, variant mena Alžbeta, rozšírený v Česku a na Slovensku. Pochádza z hebrejského *Eliševa* (אֱלִישֶׁבַע) s významnom „Boh (mi) je prísahou“, prípadne že „nositeľka tohto mena je zasľúbená Bohu“. Meniny na Slovensku má 7. októbra.

## Niektoré známe nositeľky
* Eliška Balzerová (* 1949), česká herečka
* Eliška Junková-Khásová (* 1900 – † 1994), česká automobilová pretekárka
* Eliška Krásnohorská (* 1847 – † 1926), česká poetka, libretistka, spisovateľka a prekladateľka
* Eliška Křenková (* 1990), česká filmová a televízna herečka
* Eliška Mintálová (* 1999), slovenská kajakárka v disciplíne vodný slalom
* Eliška Misáková (* 1925 – † 1948), česká športová gymnastka
* Eliška Přemyslovna (* 1292 – † 1330), česká kráľovná
* Eliška Tomová (* 1942 – † 1986), slovenská matematička
* Eliška Urbanová (* 1922 – † 2012), česká pedagogička, spisovateľka a poetka
* Eliška Wagnerová (* 1948 – † 2025), česká právnička, odborníčka na ústavné právo, ľudské práva a občianske právo

## Referencie

## Pozri aj
* 

## Iné projekty

## Externé odkazy
* 

Kategória:Krstné mená
Kategória:Ženské mená
Kategória:Ženské mená hebrejského pôvodu
Brigita

**Brigita** je ženské krstné meno. Pôvod má v keltskom slove *brigh* („silný“, „mocný“). Meniny na Slovensku má 8. októbra.

## Niektoré známe nositeľky
* Brigita Hertlová (* 1938 – † 2025), česká divadelná režisérka, dramaturgička a prekladateľka
* Brigita Schmögnerová (* 1948), slovenská ekonómka a politička
* Brigita Šimonová (* 1942), slovenská literárna historička a vysokoškolská pedagogička

Iné tvary:
* Brigitte Bardotová (* 1934), francúzska bývalá modelka, herečka, speváčka a aktivistka za práva zvierat
* Brigitte Bierleinová (* 1949 – † 2024), rakúska právnička, spolková kancelárka a predsedníčka Ústavného súdu
* Bridget A. Brinková (* 1969), americká diplomatka, bývalá veľvyslankyňa USA na Slovensku
* Brigitta Cimarolliová (* 1958), rakúska modelka, herečka a šachistka
* Bridget Fondová (* 1964), americká herečka
* Brigitte Hamannová (* 1940 – † 2016), rakúska spisovateľka a historička
* Brigitte Irrgangová (* 1943 – † 1954), nemecká mučenica
* Brigitte Lahaie (* 1955), francúzska modelka a herečka
* Brigitte Macronová (* 1953), francúzska pedagogička, manželka Emmanuela Macrona
* Bridgit Mendlerová (* 1992), americká herečka, speváčka, skladateľka a hudobná producentka
* Brigitte Mohnhauptová (* 1949), bývalá nemecká teroristka, predstaviteľka 2. generácie Frakcie červenej armády (RAF)
* Brigitte Nielsenová (* 1963), dánska herečka
* Brigitte Weisshauptová (* 1939), švajčiarska filozofka, predstaviteľka feministickej filozofie
* Bridgette Wilsonová (* 1973), americká herečka

## Referencie

## Pozri aj
* 

## Iné projekty

## Externé odkazy
* 

Kategória:Krstné mená
Kategória:Ženské mená
Slavomíra

**Slavomíra** je ženské krstné meno slovanského pôvodu. Skladá sa z koreňov слава (*slava* – „sláva“) a миръ (*mirŭ* – „mier“, „svet“). Meniny na Slovensku má 10. októbra.

Z pôvodne domácich podôb tohto mena (a ďalších zložených slovanských mien: Boleslava, Miloslava, Jaroslava) vznikli neskôršie samostatné mená Sláva a Slávka.

## Niektoré známe nositeľky
* Slavomíra Ferenčuhová (* 1980), česká urbánna sociologička a vysokoškolská pedagogička slovenského pôvodu
* Slavomíra Henčeková (* 1990), slovenská právnička a politička
* Slavomíra Mašurová (* 1970), slovenská diplomatka
* Slavomíra Očenášová-Štrbová (* 1963), slovenská literárna historička, spisovateľka a scenáristka
* Slavomíra Sľúková (* 1981), bývalá slovenská atlétka venujúca sa skoku o žrdi

## Referencie

## Pozri aj
* 

## Externé odkazy
* 

Kategória:Krstné mená
Kategória:Ženské mená
Kategória:Ženské mená slovanského pôvodu
Maximilián

**Maximilián** je mužské krstné meno. Meniny na Slovensku má 12. októbra.

## Referencie

Kategória:Krstné mená
Kategória:Mužské mená
Koloman (prvé meno)

**Koloman** je mužské krstné meno. Meno je írskeho pôvodu s významom mierumilovný alebo podľa iných zdrojov tureckého pôvodu (Kalima) s nejasným významom. Meniny na Slovensku má 13. októbra.

## Referencie

Kategória:Krstné mená
Kategória:Mužské mená
Boris (prvé meno)

**Boris** je mužské krstné meno. Je to ruská podoba protobulharského mena *Bogoris* alebo *Borises* (v prameňoch ako Βόγορις, Βώγωρις, Βορίσης).

Význam môže byť zo slovanského slova „boj“. Alebo môže ísť o skrátenie slovanského mena Borislav, ktoré znamená „ten, ktorý bojuje za slávu“ . Tiež môže ísť o meno z bulharčiny, ktoré je interpretované ako „vlk“, „malý“ alebo „biely leopard“ .

Meniny na Slovensku má 14. októbra.

## Známi Borisovia
* Boris Becker, bývalý nemecký tenista
* Boris Jeľcin, bývalý ruský prezident
* Boris Klimek, slovenský dizajnér
* Boris Okánik, slovenský tenista
* Boris Kollár, slovenský politik, predseda parlamentu

## Referencie

## Pozri aj
* 

Kategória:Krstné mená
Kategória:Mužské mená
Kategória:Mužské mená slovanského pôvodu
Žitavany

**Žitavany** sú obec na Slovensku v okrese Zlaté Moravce.

## Polohopis
Žitavany ležia asi 2 km na severovýchod od Zlatých Moraviec medzi pohoriami Pohronský Inovec a Tribeč. Obec má 1 926 obyvateľov (k 31. 12. 2015).

## Časti obce
* Opatovce - spojené 1959
* Kňažice - spojené 1959

## Dejiny
Prvá zmienka o pôvodnej obci Knesecz je z roku 1075. Fara a kamenný kostol zabezpečovali cirkevnú správu pre 50 okolitých obcí. Obec patrila pôvodne do beňadického opátstva, ale postupne sa rozrástla až do neďalekého panstva v Topoľčiankach. Staršia časť sa označovala ako Opatovské Kňažice (neskôr Opatovce), kým nová časť si zachovala pôvodný názov Kňažice. V roku 1959 sa Kňažice (; ) a Opatovce nad Žitavou (; ) spojili a prijali nový názov Žitavany. Meno dostali podľa neďalekej rieky Žitava. Obec patrila od roku 1975 až 2002 k Zlatým Moravciam ako ich mestská časť. 

## Kultúra a zaujímavosti
### Pamiatky
* Rímskokatolícky kostol Narodenia Panny Márie v časti Opatovce, jednoloďová neskorobaroková stavba s polygonálnym ukončením presbytéria a vežou tvoriacou súčasť jej hmoty z polovice 18. storočia. Úpravami prešiel v roku 1878, kedy bola klenba nahradená rovným stropom. V roku 1937 bol rozšírený o nové presbytérium. Zariadenie kostola je novodobé. Priečelie je členené lizénovými rámami s dekoratívnymi kazetami. Okná sú segmentovo ukončené. Veža vyrastá zo štítového priečelia vo forme rizalitu. Ukončená je korunnou rímsou s terčíkom a hodinami a ihlancovou helmicou. 

## Partnerské obce
*  Morkovice-Slížany, Česko

## Referencie

## Iné projekty

## Externé odkazy
* 


Kategória:Obce okresu Zlaté Moravce